हनुमानगढ़| व्यापार मंडल शिक्षण संस्थान की ओर से कच्ची बस्ती की 15 बच्चियों की आजीवन शिक्षा का भार वहन करने की घोषणा की गई। गौरतलब है कि अंतरराष्ट्रीय मानवाधिकार दिवस के दिन सामाजिक कार्यकर्ता अमित माहेश्वरी के नेतृत्व में महाविद्यालय की छात्राओं द्वारा बस्ती की बच्चियों एवं महिलाओं के जीवन स्तर का सर्वेक्षण किया गया था। बस्ती की बच्चियों की दयनीय स्थिति को देखकर संस्थान के पदाधिकारियों को मौके पर बुलाया। संस्था अध्यक्ष बालकृष्ण गोल्याण ने बच्चियों को निशुल्क पढ़ाने का आश्वासन दिया। अभी संस्थान में जारी वार्षिक कार्यक्रम के दौरान बस्ती की 15 बच्चियों को चिह्नित कर मंच पर बुलाकर अभिनंदन किया गया। इस माैके पर अमित महेश्वरी के अलावा राधाकृष्ण सिंगला, पवन सरावगी, राजकुमार अग्रवाल, मुरारीलाल सेतिया आदि मौजूद थे। कॉलेज निदेशक निर्मला नागपाल, प्रिंसिपल नीलम गौड़, ज्योति कुमारी ने स्टूडेंट्स का स्वागत किया।